**Rezervoar 30m3 - Sedraž**

Izbrana lokacija rezervoarja 30m3 za naselje Sedraž se nahaja v travnatem terenu nad naseljem Sedraž nad javno potjo. Rezervoar se nahaja na parceli št. 1040/1 in 1039 k.o. Sedraž.

Izbira lokacije je pogojena z ustrezno velikim ravnim prostorom, potrebno višinsko lego, zadovoljivo geološko sestavo temeljnih tal ter možnim dostopom za kasnejše vzdrževanje in možnostjo dovoza materiala v času gradnje.

Za dovoz materiala se uredi sedanja javna pot od naselja Sedraž. V ta namen se javna pot delno razširi priključek do VH se posuje s tamponskim materialom ter utrdi. V dolžini 10 m se preko travnika uredi dostop do objekta v času gradnje. Izvede se odriv humusa, posip ceste s tamponskim materialom in utrditev. Po končani gradnji se izvede vzpostavitev terena v prvotno stanje.

Po izdelavi in utrditvi dostopa ter odrivu humusa, se izvede strojni izkop v brežino do predvidene globine oziroma skalne podlage. Predlaga se, da si gradbeno jamo po odkopu ogledata projektant in geolog in po potrebi podata ustrezne rešitve glede temeljnih tal.

Material III. ktg se deponira ob gradbišču objekta za kasnejši zasip, material IV. In V. ktg se naloži in odpelje na priložnostno deponijo na razdaljo do 500 m.

Po izkopu se izvede izravnava dna s podložnim betonom v deb. 10 – 15 cm, okrog objekta se položi drenaža po detajlu. Ob objektu se na kompaktna temeljna tla izdela betonska mulda v kateri se položijo Midren drenažne cevi DN 110 mm in obsujejo s peskom. Drenaža se spelje v zbirni jašek iz ABC cevi DN 800 mm višine h = 3.00 m. V zbirni jašek se spelje tudi voda iz talnega jaška v armaturni celici po PVC ceveh DN 110 mm v dolžini L=6 m. Odtok iz zbirnega jaška se spelje v z gravitacijskim odtokom po PE ceveh DN 110 mm – 12.5 bar v dolžini L = 12.0 m v potok, kjer se v brežini potoka uredi izlivni object iz lomljenca deb. 20 cm v ko0mbinaciji z betonom MB 20. Izlivni objekt ne sme posegati v korito potoka.

Rezervoar je AB objekt iz hidrotehinčega betona MB 30 dim. 6.40 x 4.40 m. Objekt je funkcionalno ločen na dva dela in sicer na vodno celico kvadratne osnove in armaturno celico, kjer je tudi vhod v objekt. Vstop v vodno celico je preko vstopnih lestev in odprtine v plošči vodne celice.

Objekt je na zunanji strani izoliran z izotektom, le - ta pa je zaščiten s stiroporom deb. 2 cm. Notranja stran vodne celice ostane vidni beton, možen je premaz s hidrosanom.

Po tleh v armaturni celici so položene granitogrez ploščice, po stenah pa so do stropa položene ploščice. Strop v armaturni celici je izoliran s kombi ploščami in ometom, le – ta pa je beljen.

Zračenje objekta se izvede preko zračnikov in sicer je eden nameščen v vodni celici in dva v armaturni celici od tega je eden podaljšan do dna armaturne celice. Zračenje objekta je možno tudi skozi mrežo na vhodnih vratih.

Vstop v objekt je skozi termoizolirana kovinska vhodna vrata dim. 100/200, v vodno celico pa iz podesta armaturne celice preko vstopne lestve iz nerjavečih jeklenih cevi Φ 6/4” (DN 48,31 mm). Dostop v spodnji del armaturne celice je preko vstopne lestve iz nerjavečih jeklenih cevi Φ 6/4”. Nastopni podest je ograjen z ograjo iz nerjavečih jeklenih cevi Φ 6/4”.

Dotok v objekt se izvede iz zahodne smeri skozi bočno steno armaturne celice v vodno celico po INOX jeklenih ceveh DN 50mm – material: jeklo ASI 316. Na dotoku se namesti tudi zasun DN50 mm z ročnim kolesom, montažno – demontažni komad in plovni ventil vse DN50 mm.

Odtok iz objekta se izvede preko INOX komadov DN 80 mm. Na odtočni cevi se vgradi sesalni koš, pri preboju stene vodne celice se vgradi nerjaveča jeklena cev z navarjenim obročem iz ploščatega jekla deb. 4 mm za tesnenje in dvema nerjavečima varilnima prirobnicama DN 80mm. Za prebojem se na odtok namesti še zasun in montažno – demontažni kos DN 80 mm. V prednjo steno objekta je vgrajen FF komad - INOX jeklena cev DN 80mm na katero sta navarjeni dve INOX prirobici. Izven objekta se odtok začasno zaslepi z X komadom.

Pretok in praznotok DN 80 mm je speljan v talni jašek s pohodno rešetko. Iz talnega jaška je odtok speljan po PVC ceveh DN 110 v zbirni jašek iz ABC cevi DN 800mm. V ta jašek je speljana tudi voda iz drenaže ob objektu.

Vsi opisani detajli gradnje in montaže cevne opreme so razvidni iz grafičnih prilog št. 8.0 do 8.2.

Objekt se po končani montaži in preizkusu vodotesnosti zasuje z izkopanim delno sortiranim materialom, ročno po krovni plošči, zasip pa se zatravi.